Οι ρήσεις της Ελένης και του Μενέλαου θυμίζουν σκηνή δικαστηρίου. Τέτοιου είδους ρήσεις ονομάζονται “αγώνες λόγων”, είναι συχνές στο θέατρο του Ευριπίδη και συνήθως αποτελούνται από:  α) αντιτιθέμενες εκτενείς ομιλίες, β) στίχους του χορού που παρεμβάλλονται και γ) στιχομυθία μεταξύ των αντιπάλων. Συγκεκριμένα, η συµβατική παρεµβολή του Xορού διαχωρίζει τη ρήση της Eλένης από τη ρήση του Mενέλαου και υπογραµµίζει τον ρητορικό χαρακτήρα της σκηνής, που θυµίζει «αγώνα λόγων». Ο Χορός θυμίζει πρόεδρο δικαστηρίου και αφήνει τη συμπάθειά του να διαφανεί υπέρ της Ελένης. Ο Μενέλαος απαντά στην πρόσκληση του Χορού με τον λόγο που ακολουθεί. Ο ποιητής δημιουργεί μια «δικαστική σκηνή» (στ. 951-1137) όπου τα δρώντα πρόσωπα, Ελένη - Μενέλαος, προσπαθούν να κερδίσουν τη σωτηρία τους με τον «αγώνα λόγων».

Ο Μενέλαος δεν ικετεύει, αλλά διεκδικεί το δίκιο του αδιαφορώντας για τη δύναμη της μάντισσας. Καθώς ακούει το θρήνο της γυναίκας του αγριεύει και αντιδρά ως ο ήρωας προστάτης της. Δυναμικός, οργισμένος, αγέρωχος μιλάει με δυνατή τραχιά φωνή.

 Θυμωμένος δείχνει αποφασισμένος να μη συμβιβαστεί σε μία προκαθορισμένη μοίρα, αλλά να δώσει έναν αγώνα .

Ο Μενέλαος ακολουθεί διαφορετική τακτική από εκείνη της Ελένης. Αρνείται την ικεσία και τα δάκρυα, παρότι αναγνωρίζει ότι «κλαίνε κι οι γενναίοι», άποψη που απηχεί ομηρική αντίληψη. Η στάση του έρχεται σε αντίθεση με τη δειλία που έδειξε στους στ. 565 κ.ε.

Η αιδώς , δηλαδή το αίσθηµα της ντροπής, είναι στενά συνυφασµένη µε την ευγενική καταγωγή. Πάντως τους οµηρικούς ήρωες δεν τους εµποδίζει η ευγένεια να κλαίνε, όταν µάθουν τον θάνατο προσφιλών τους προσώπων ή όταν δεν µπορούν να γυρίσουν στην πατρίδα τους.